title: 2013 m. gegužės 24 d. Komisijos įgyvendinimo reglamentas (ES) Nr. 485/2013, kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliųjų medžiagų klotianidino, tiametoksamo ir imidakloprido patvirtinimo sąlygų ir dėl draudimo naudoti augalų apsaugos produktais, kurių sudėtyje yra šių veikliųjų medžiagų, apdorotas sėklas ir jomis prekiauti  Tekstas svarbus EEE

text:
25.5.2013

               LT

               Europos Sąjungos oficialusis leidinys

               L 139/12

         KOMISIJOS ĮGYVENDINIMO REGLAMENTAS (ES) Nr. 485/2013
   2013 m. gegužės 24 d.
   kuriuo iš dalies keičiamos Įgyvendinimo reglamento (ES) Nr. 540/2011 nuostatos dėl veikliųjų medžiagų klotianidino, tiametoksamo ir imidakloprido patvirtinimo sąlygų ir dėl draudimo naudoti augalų apsaugos produktais, kurių sudėtyje yra šių veikliųjų medžiagų, apdorotas sėklas ir jomis prekiauti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą pirmą galimybę, 49 straipsnio 2 dalį ir 78 straipsnio 2 dalį,
   kadangi:

               (1)

               veikliosios medžiagos klotianidinas, tiametoksamas ir imidaklopridas buvo įtrauktos į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką (2) I priedą Komisijos direktyvomis 2006/41/EB (3), 2007/6/EB (4), 2008/116/EB (5);

               (2)

               Komisijos direktyva 2010/21/ES (6) iš dalies keičiamas Direktyvos 91/414/EEB I priedas dėl konkrečių nuostatų, susijusių su neonikotinoidais klotianidinu, tiametoksamu ir imidaklopridu;

               (3)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (7), priedo A dalyje;

               (4)

               2012 m. pavasarį paskelbta naujos mokslinės informacijos apie nemirtiną neonikotinoidų poveikį bitėms. Komisija pagal Reglamento (EB) Nr. 1107/2009 21 straipsnio 2 dalį paprašė Europos maisto saugos tarnybos (toliau – Tarnyba) mokslinės ir techninės pagalbos šiai naujai informacijai įvertinti ir neonikotinoidų rizikos vertinimui dėl jų poveikio bitėms peržiūrėti;

               (5)

               Tarnyba pristatė savo išvadas dėl klotianidino, tiametoksamo ir imidakloprido bitėms keliamos rizikos vertinimo 2013 m. sausio 16 d. (8)

               (6)

               Tarnyba nustatė, kad dėl augalų apsaugos produktų, kurių sudėtyje yra veikliųjų medžiagų klotianidino, tiametoksamo ar imidakloprido, tam tikri kultūriniai augalai kelia ūmią riziką bitėms. Tarnyba nustatė, kad ypač didelę ūmią riziką bitėms kelia keleto rūšių kultūrinių augalų dulkės, likučiai kai kurių kultūrinių augalų užterštose žiedadulkėse ir nektare ir kukurūzų gutacijos lašai. Be to, Tarnyba neatmetė galimybės, kad tam tikri kultūriniai augalai gali kelti nepriimtiną riziką dėl ūmaus ar lėtinio poveikio bičių šeimos išgyvenimui ir vystymuisi. Be to, Tarnyba nustatė, kad trūksta duomenų apie visus įvertinus kultūrinius augalus, ypač apie ilgalaikę riziką bitėms dėl dulkių poveikio, dėl likučių žiedadulkėse ir nektare ir dėl gutacijos lašų poveikio;

               (7)

               Komisija, atsižvelgdama į naujas mokslo ir technikos žinias, mano, kad esama požymių, kad patvirtinta klotianidino, tiametoksamo ir imidakloprido paskirtis daugiau nebeatitinka Reglamento (EB) Nr. 1107/2009 4 straipsnyje nustatytų patvirtinimo kriterijų dėl savo poveikio bitėms ir dėl to, kad nebuvo galima pašalinti didelės rizikos bitėms, nebent būtų nustatyti tolesni apribojimai. Kol bus pateiktas Tarnybos vertinimas dėl lapų apdorojimo, laikoma, kad rizika bitėms dėl naudojimo ant lapų yra panaši į riziką, Tarnybos nustatytą naudojant medžiagas sėkloms ir dirvožemiui apdoroti, dėl veikliųjų medžiagų klotianidino, tiametoksamo ir imidakloprido sisteminės translokacijos augale;

               (8)

               Komisija paragino pranešėjus pateikti savo nuomones;

               (9)

               Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. kovo 15 d. pateikė kaip klotianidino, tiametoksamo ir imidakloprido peržiūros ataskaitų priedą;

               (10)

               Komisija priėjo prie išvados, kad negalima pašalinti didelės rizikos bitėms, nebent būtų nustatyti tolesni apribojimai;

               (11)

               patvirtinama, kad veikliosios medžiagos klotianidinas, tiametoksamas ir imidaklopridas turi būti laikomos patvirtintomis pagal Reglamentą (EB) Nr. 1107/2009. Siekiant sumažinti poveikį bitėms vis dėlto reikia apriboti šių veikliųjų medžiagų naudojimo paskirtį, nustatyti specialias rizikos mažinimo priemones bitėms apsaugoti ir augalų apsaugos produktus, kurių sudėtyje yra šių veikliųjų medžiagų, leisti naudoti tik profesionaliems naudotojams. Visų pirma turėtų būti draudžiama naudoti augalų apsaugos produktus, kurių sudėtyje yra klotianidino, tiametoksamo ar imidakloprido, sėkloms ir dirvožemiui apdoroti, jei tai yra bitėms patrauklūs kultūriniai augalai ir javai, išskyrus naudojimą šiltnamiuose ir žieminiams javams. Turėtų būti draudžiama apdoroti lapus augalų apsaugos produktais, kurių sudėtyje yra klotianidino, tiametoksamo ar imidakloprido, jei tai yra bitėms patrauklūs kultūriniai augalai ir javai, išskyrus naudojimą šiltnamiuose ir naudojimą po augalų žydėjimo. Kultūriniai augalai, kurių derlius nuimamas iki žydėjimo, nelaikomi bitėms patraukliais augalais;

               (12)

               dėl klotianidino, tiametoksamo ar imidakloprido naudojimo būdų, kurie gali būti leidžiami pagal dabartinį reglamentą, būtina paprašyti papildomos patvirtinamosios informacijos;

               (13)

               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (14)

               buvo nustatyta, kad riziką bitėms visų pirma kelia keleto rūšių kultūrinių augalų dulkės, likučiai kai kurių kultūrinių augalų užterštose žiedadulkėse ir nektare ir kukurūzų gutacijos lašai. Atsižvelgiant į šią riziką, susijusią su apdorotų sėklų naudojimu, turėtų būti draudžiama naudoti sėklas, apdorotas augalų apsaugos produktais, kurių sudėtyje yra klotianidino, tiametoksamo ar imidakloprido, jei atitinkami kultūriniai augalai yra patrauklūs bitėms, ir javų sėkloms ir pateikti jas rinkai, išskyrus žieminius javus ir šiltnamiuose naudojamas sėklas;

               (15)

               valstybėms narėms turėtų būti suteikta laiko augalų apsaugos produktų, kurių sudėtyje yra klotianidino, tiametoksamo ar imidakloprido, registracijai panaikinti;

               (16)

               tais atvejais, kai valstybės narės augalų apsaugos produktams, kurių sudėtyje yra klotianidino, tiametoksamo ar imidakloprido, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2013 m. lapkričio 30 d. Per dvejus metus nuo šio reglamento įsigaliojimo Komisija nedelsdama pradės gautos naujos mokslinės informacijos peržiūrą;

               (17)

               Reglamento (EB) Nr. 1107/2009 36 straipsnio 3 dalyje nustatyta, kad valstybės narės tam tikromis aplinkybėmis gali nustatyti tolesnes augalų apsaugos produktų, kurių sudėtyje yra klotianidino, tiametoksamo ar imidakloprido, rizikos mažinimo priemones arba nustatyti nurodytų augalų apsaugos produktų pateikimo rinkai apribojimus. Dėl sėklų, apdorotų augalų apsaugos produktais, kurių sudėtyje yra klotianidino, tiametoksamo ar imidakloprido, pateikimo rinkai Reglamente (EB) Nr. 1107/2009 nustatyta galimybė valstybėms narėms imtis neatidėliotinų priemonių pagal to reglamento 71 straipsnį;

               (18)

               draudimas pateikti rinkai apdorotas sėklas turėtų būti taikomas tik nuo 2013 m. gruodžio 1 d., kad būtų užtikrintas pakankamas pereinamasis laikotarpis. Nacionalinės laikinosios apsaugos priemonės, jau taikomos pagal Reglamento (EB) Nr. 1107/2009 71 straipsnį, gali būti toliau taikomos iki tos datos laikantis to reglamento 71 straipsnio 3 dalies;

               (19)

               sėklos, apdorotos augalų apsaugos produktais, kurių sudėtyje yra klotianidino, tiametoksamo ar imidakloprido, kurioms taikomi šio reglamento 1 straipsnyje nurodyti apribojimai, gali būti naudojamos mokslinių tyrimų ar technologinės plėtros tikslais atliekant eksperimentus ar bandymus pagal Reglamento (EB) Nr. 1107/2009 54 straipsnį;

               (20)

               Maisto grandinės ir gyvūnų sveikatos nuolatinis komitetas nuomonės nepareiškė. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepareiškė,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento I priedą.
   2 straipsnis
   Draudimas pateikti rinkai apdorotas sėklas
   II priede išvardytų kultūrinių augalų sėklos, apdorotos augalų apsaugos produktais, kurių sudėtyje yra klotianidino, tiametoksamo ar imidakloprido, nenaudojamos ar neteikiamos rinkai, išskyrus šiltnamiuose naudojamas sėklas.
   3 straipsnis
   Pereinamojo laikotarpio priemonės
   Vadovaudamosi Reglamentu (EB) Nr. 1107/2009, valstybės narės prireikus iki 2013 m. rugsėjo 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos klotianidino, tiametoksamo ar imidakloprido, registraciją.
   4 straipsnis
   Lengvatinis laikotarpis
   Valstybių narių pagal Reglamento (EB) Nr. 1107/2009 46 straipsnį nustatomas lengvatinis laikotarpis turi būti kuo trumpesnis ir baigtis ne vėliau kaip 2013 m. lapkričio 30 d.
   5 straipsnis
   Įsigaliojimas
   Šis reglamentas įsigalioja ir taikomas nuo kitos dienos po jo paskelbimo Europos Sąjungos oficialiajame leidinyje.
   Vis dėlto 2 straipsnis taikomas nuo 2013 m. gruodžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 24 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 187, 2006 7 8, p. 24.

      (4)  OL L 43, 2007 2 15, p. 13.

      (5)  OL L 337, 2008 12 16, p. 86.

      (6)  OL L 65, 2010 3 13, p. 27.

      (7)  OL L 153, 2011 6 11, p. 1.

      (8)  Europos maisto saugos tarnyba, veikliosios medžiagos pesticido klotianidino bitėms keliamos rizikos vertinimo tarpusavio peržiūros išvada. EMST leidinys, 2013 m.; 11(1):3066. [58 p.] doi:10.2903/j.efsa.2013.3066.
   Veikliosios medžiagos pesticido imidakloprido bitėms keliamos rizikos vertinimo tarpusavio peržiūros išvada. EMST leidinys, 2013 m.; 11(1):3068. [55 p.] doi:10.2903/j.efsa.2013.
   Veikliosios medžiagos pesticido tiametoksamo bitėms keliamos rizikos vertinimo tarpusavio peržiūros išvada. EMST leidinys, 2013 m.; 11(1):3067. [68 p.] doi:10.2903/j.efsa.2013.3067. Galima rasti internete adresu www.efsa.europa.eu/efsajournal.htm.

      I PRIEDAS

         Įgyvendinimo reglamento (ES) Nr. 540/2011 priedo pakeitimai

                  1.

                  Įgyvendinimo reglamento (ES) Nr. 540/2011 priedo A dalies 121 eilutėje, kurioje nurodytas klotianidinas, skiltis „Konkrečios nuostatos“ pakeičiama taip:
                  „A   DALIS
                  Leidžiama naudoti tik kaip insekticidą, skirtą profesionaliam naudojimui.
                  Neleidžiama naudoti sėkloms arba dirvožemiui apdoroti tokiems javams, kurie sėjami nuo sausio iki birželio mėn.:
                  miežiams, soroms, avižoms, ryžiams, rugiams, sorgams, kvietrugiams, kviečiams.
                  Neleidžiamas tokių javų lapų apdorojimas:
                  miežių, sorų, avižų, ryžių, rugių, sorgų, kvietrugių, kviečių.
                  Neleidžiama naudoti sėkloms ir dirvožemiui apdoroti arba toliau išvardytų kultūrinių augalų lapams apdoroti, išskyrus naudojimą šiltnamiuose ir lapų apdorojimą augalams nužydėjus:

                              mėlynžiedė liucerna (Medicago sativa)

                              migdolai (Prunus amygdalus); P. communis; Amygdalus communis)

                              anyžinė ožiažolė (Pimpinella anisum); žvaigždanyžiai arba tikrieji anyžiai (Illicium verum); paprastasis kmynas (Carum carvi); blakinė kalendra (Coriandrum sativum); kmyninis kuminas (Cuminum cyminum); paprastasis pankolis (Foeniculum vulgare); paprastasis kadagys (Juniperus communis)

                              obuoliai (Malus pumila; M. sylvestris; M. communis; Pyrus malus)

                              abrikosai (Prunus armeniaca)

                              avokadai (Persea americana)

                              bananai (Musa sapientum; M. cavendishii; M. nana)

                              pupelės (Phaseolus spp.)

                              gervuogės (Rubus fruticosus)

                              šilauogės, Europos šilauogės, laukinės mėlynės, aukštosios šilauogės (Vaccinium myrtillus); aukštosios šilauogės (V. corymbosum)

                              stambiasėklės ir smulkiasėklės pupos (Vicia faba var. major; var. equina; var. Minor)

                              grikiai (Fagopyrum esculentum)

                              saldžiavaisiai pupmedžiai, saldžioji ceratonija (Ceratonia siliqua)

                              paprastojo ricinmedžio sėklos (Ricinus communis)

                              trešnės (Prunus avium)

                              kaštainiai (Castanea spp.)

                              avinžirniai (Cicer arietinum)

                              aitriosios paprikos (Capsicum frutescens; C. annuum); kvapusis pimentas (Pimenta officinalis)

                              dobilai (Trifolium spp.)

                              kava (Coffea spp. arabica, robusta, liberica)

                              vilnamedis (Gossypium spp.)

                              kininės pupuolės (Vigna unguiculata)

                              spanguolės (Vaccinium macrocarpon); paprastosios spanguolės (Vaccinum oxycoccus)

                              agurkai (Cucumis sativus)

                              juodieji serbentai (Ribes nigrum); raudonieji ir baltieji serbentai (R. rubrum)

                              datulės (Phoenix dactylifera)

                              šeivamedžio uogos (Sambucus nigra)

                              agrastai (Ribes uva-crispa)

                              greipfrutai (C. paradisi)

                              vynuogės (Vitis vinifera)

                              valgomieji arachiai/žemės riešutai (Arachis hypogea)

                              lazdynas (Corylus avellana)

                              kanapė (Cannabis sativa)

                              gausiažiedis erškėtis (Rosa rugosa)

                              kiviai (Actinidia chinensis)

                              ankštiniai augalai: paprastieji garždeniai (Lotus corniculatus); lespedeza (Lespedeza spp.); skiautėtoji puerarija (Pueraria lobata); agatpupė (Sesbania spp.); sėjamasis esparcetas (Onobrychis sativa); vainikinis kirvenis (Hedysarum coronarium)

                              citrinos ir žaliosios citrinos (Citrus limon); rūgščiavaisis citrinmedis (C. aurantiifolia); italinis citrinmedis (C. limetta)

                              lęšiai (Lens esculenta; Ervum lens)

                              sėjamasis linas (Linum usitatissimum)

                              lubinai (Lupinus spp.)

                              paprastasis kukurūzas (Zea mays)

                              melionų sėklos (Cucumis melo)

                              garstyčių sėklos: baltoji garstyčia (Brassica alba; B. hirta; Sinapis alba); juodasis bastutis (Brassica nigra; Sinapis nigra)

                              valgomoji ybiškė (Abelmoschus esculentus); valgomoji ybiškė (Hibiscus esculentus)

                              valgomosios alyvuogės (Olea europaea)

                              apelsinai: apelsininis citrinmedis (Citrus sinensis); karčiavaisis citrinmedis (C. aurantium)

                              persikai ir nektarinai (Prunus persica; Amygdalus persica; Persica laevis)

                              kriaušės (Pyrus communis

                              sėjamieji žirniai (Pisum sativum); pašarinis žirnis (P. arvense)

                              pipirinė mėta (Mentha spp.: M. piperita)

                              persimonai (Diospyros kaki: D. virginiana)

                              pistacijos (Pistacia vera)

                              slyvos ir dygiosios slyvos, naminės slyvos italinis porūšis, naminės slyvos sirinis porūšis, naminės slyvos aitriavaisis porūšis (Prunus domestica); dygioji slyva (P. spinosa)

                              daržinė aguona (Papaver somniferum)

                              moliūgai, aguročiai ir paprastieji aguročiai (Cucurbita spp.)

                              pilkalapis skaistenis (Chrysanthemum cinerariifolium)

                              svarainiai (Cydonia oblonga; C. vulgaris; C. japonica)

                              rapsai (Brassica napus var. oleifera)

                              avietės (Rubus idaeus)

                              dygminių rupiniai (Carthamus tinctorius)

                              sėjamoji seradėlė (Ornithopus sativus)

                              sezamų sėklos (Sesamum indicum)

                              sojos pupelės (Glycine soja)

                              prieskoniai: lauro lapai (Laurus nobilis); paprastasis krapas (Anethum graveolens); ožragių sėklos (Trigonella foenumgraecum); daržinis krokas (Crocus sativus); vaistinis čiobrelis (Thymus vulgaris); dažinė ciberžolė (Curcuma longa)

                              braškės (Fragaria spp.)

                              saulėgrąžos (Helianthus annuus)

                              mandarininis citrinmedis (Citrus tangerina); mandarinas (Citrus reticulata), klementinas (C. unshiu);

                              ropės ir dirviniai bastučiai (Brassica rapa var. rapifera ir oleifera spp.)

                              sėjamieji vikiai (Vicia sativa)

                              valgomoji gelteklė (Scorzonera hispanica)

                              graikiniai riešutai (Jugland spp.: J. regia)

                              tikrieji arbūzai (Citrullus vulgaris)

                              dekoratyviniai augalai, žydintys apdorojimo metu.

                        B   DALIS
                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į klotianidino peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2006 m. sausio 27 d., išvadas, ypač į jos I ir II priedėlius, ir į klotianidino peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. kovo 15 d., priedo išvadas.
                  Atlikdamos šį bendrą vertinimą valstybės narės ypatingą dėmesį skiria:

                              —

                              požeminio vandens apsaugai, kai veiklioji medžiaga naudojama regionuose, kuriuose vyrauja pažeidžiamos dirvožemio ir (arba) klimato sąlygos,

                              —

                              grūdus lesantiems paukščiams ir žinduoliams kylančiam pavojui, kai medžiagos naudojamos kaip sėklų beicas.

                        Valstybės narės užtikrina, kad:

                              —

                              sėklos būtų dražuojamos tik profesionaliose sėklų apdorojimo patalpose. Šiose specialiose patalpose turi būti naudojama pažangiausia technologija siekiant užtikrinti, kad apdorojant sėklas, sandėliuojant ir transportuojant susidarytų kuo mažiau dulkių,

                              —

                              būtų naudojama tinkama sėklų įterpimo į dirvą įranga, siekiant užtikrinti aukštą įsiskverbimo į dirvožemį lygį, kuo mažesnį nutekėjimą ir kuo mažesnį dulkių susidarymą,

                              —

                              prireikus registracijos sąlygos apimtų bitėms apsaugoti skirtas rizikos mažinimo priemones,

                              —

                              prireikus būtų pradėtos vykdyti atitinkamos stebėsenos programos siekiant patikrinti realų klotianidino poveikį bitėms tose teritorijose, kuriose bitės maitinasi arba kurias naudoja bitininkai.

                        Naudojimo sąlygose prireikus nurodomos rizikos mažinimo priemonės.
                  Pranešėjas pateikia patvirtinamąją informaciją apie:

                              a)

                              riziką kitiems nei bitės apdulkintojams;

                              b)

                              riziką bitėms, kurios maitinasi nektaru arba žiedadulkėmis vėlesniuose pasėliuose;

                              c)

                              galimą sugertį per žydinčių piktžolių šaknis;

                              d)

                              riziką bitėms suvartoti kitų vabzdžių lipčiaus;

                              e)

                              galimą gutacijos poveikį ir ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl tokio poveikio;

                              f)

                              galimą dulkių užnešimo dreifuojant dulkėms poveikį ir ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl tokio poveikio;

                              g)

                              ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl užteršto nektaro ir užterštų žiedadulkių suvartojimo.

                        Pranešėjas Komisijai, valstybėms narėms ir Tarnybai šią informaciją pateikia iki 2014 m. gruodžio 31 d.“

                  2.

                  Įgyvendinimo reglamento (ES) Nr. 540/2011 priedo A dalies 140 eilutėje, kurioje nurodytas tiametoksamas, skiltis „Konkrečios nuostatos“ pakeičiama taip:
                  „A   DALIS
                  Leidžiama naudoti tik kaip insekticidą, skirtą profesionaliam naudojimui.
                  Neleidžiama naudoti sėkloms arba dirvožemiui apdoroti tokiems javams, kurie sėjami nuo sausio iki birželio mėn.:
                  miežiams, soroms, avižoms, ryžiams, rugiams, sorgams, kvietrugiams, kviečiams.
                  Neleidžiamas tokių javų lapų apdorojimas:
                  miežių, sorų, avižų, ryžių, rugių, sorgų, kvietrugių, kviečių.
                  Neleidžiama naudoti sėkloms ir dirvožemiui apdoroti arba toliau išvardytų kultūrinių augalų lapams apdoroti, išskyrus naudojimą šiltnamiuose ir lapų apdorojimą augalams nužydėjus:

                              mėlynžiedė liucerna (Medicago sativa)

                              migdolai (Prunus amygdalus); P. communis; Amygdalus communis)

                              anyžinė ožiažolė (Pimpinella anisum); žvaigždanyžiai arba tikrieji anyžiai (Illicium verum); paprastasis kmynas (Carum carvi); blakinė kalendra (Coriandrum sativum); kmyninis kuminas (Cuminum cyminum); paprastasis pankolis (Foeniculum vulgare); paprastasis kadagys (Juniperus communis)

                              obuoliai (Malus pumila; M. sylvestris; M. communis; Pyrus malus)

                              abrikosai (Prunus armeniaca)

                              avokadai (Persea americana)

                              bananai (Musa sapientum; M. cavendishii; M. nana)

                              pupelės (Phaseolus spp.)

                              gervuogės (Rubus fruticosus)

                              šilauogės, Europos šilauogės, laukinės mėlynės, aukštosios šilauogės (Vaccinium myrtillus); aukštosios šilauogės (V. corymbosum)

                              stambiasėklės ir smulkiasėklės pupos (Vicia faba var. major; var. equina; var. Minor)

                              grikiai (Fagopyrum esculentum)

                              saldžiavaisiai pupmedžiai, saldžioji ceratonija (Ceratonia siliqua)

                              paprastojo ricinmedžio sėklos (Ricinus communis)

                              trešnės (Prunus avium)

                              kaštainiai (Castanea spp.)

                              avinžirniai (Cicer arietinum)

                              aitriosios paprikos (Capsicum frutescens; C. annuum); kvapusis pimentas (Pimenta officinalis)

                              dobilai (Trifolium spp.)

                              kava (Coffea spp. arabica, robusta, liberica)

                              vilnamedis (Gossypium spp.)

                              kininės pupuolės (Vigna unguiculata)

                              spanguolės (Vaccinium macrocarpon); paprastosios spanguolės (Vaccinum oxycoccus)

                              agurkai (Cucumis sativus)

                              juodieji serbentai (Ribes nigrum); raudonieji ir baltieji serbentai (R. rubrum)

                              datulės (Phoenix dactylifera)

                              šeivamedžio uogos (Sambucus nigra)

                              agrastai (Ribes uva-crispa)

                              greipfrutai (C. paradisi)

                              vynuogės (Vitis vinifera)

                              valgomieji arachiai/žemės riešutai (Arachis hypogea)

                              lazdynas (Corylus avellana)

                              kanapė (Cannabis sativa)

                              gausiažiedis erškėtis (Rosa rugosa)

                              kiviai (Actinidia chinensis)

                              ankštiniai augalai: paprastieji garždeniai (Lotus corniculatus); lespedeza (Lespedeza spp.); skiautėtoji puerarija (Pueraria lobata); agatpupė (Sesbania spp.); sėjamasis esparcetas (Onobrychis sativa); vainikinis kirvenis (Hedysarum coronarium)

                              citrinos ir žaliosios citrinos (Citrus limon); rūgščiavaisis citrinmedis (C. aurantiifolia); italinis citrinmedis (C. limetta)

                              lęšiai (Lens esculenta; Ervum lens)

                              sėjamasis linas (Linum usitatissimum)

                              lubinai (Lupinus spp.)

                              paprastasis kukurūzas (Zea mays)

                              melionų sėklos (Cucumis melo)

                              garstyčių sėklos: baltoji garstyčia (Brassica alba; B. hirta; Sinapis alba); juodasis bastutis (Brassica nigra; Sinapis nigra)

                              valgomoji ybiškė (Abelmoschus esculentus); valgomoji ybiškė (Hibiscus esculentus)

                              valgomosios alyvuogės (Olea europaea)

                              apelsinai: apelsininis citrinmedis (Citrus sinensis); karčiavaisis citrinmedis (C. aurantium)

                              persikai ir nektarinai (Prunus persica; Amygdalus persica; Persica laevis)

                              kriaušės (Pyrus communis

                              sėjamieji žirniai (Pisum sativum); pašarinis žirnis (P. arvense)

                              pipirinė mėta (Mentha spp.: M. piperita)

                              persimonai (Diospyros kaki: D. virginiana)

                              pistacijos (Pistacia vera)

                              slyvos ir dygiosios slyvos, naminės slyvos italinis porūšis, naminės slyvos sirinis porūšis, naminės slyvos aitriavaisis porūšis (Prunus domestica); dygioji slyva (P. spinosa)

                              daržinė aguona (Papaver somniferum)

                              moliūgai, aguročiai ir paprastieji aguročiai (Cucurbita spp.)

                              pilkalapis skaistenis (Chrysanthemum cinerariifolium)

                              svarainiai (Cydonia oblonga; C. vulgaris; C. japonica)

                              rapsai (Brassica napus var. oleifera)

                              avietės (Rubus idaeus)

                              dygminių rupiniai (Carthamus tinctorius)

                              sėjamoji seradėlė (Ornithopus sativus)

                              sezamų sėklos (Sesamum indicum)

                              sojos pupelės (Glycine soja)

                              prieskoniai: lauro lapai (Laurus nobilis); paprastasis krapas (Anethum graveolens); ožragių sėklos (Trigonella foenumgraecum); daržinis krokas (Crocus sativus); vaistinis čiobrelis (Thymus vulgaris); dažinė ciberžolė (Curcuma longa)

                              braškės (Fragaria spp.)

                              saulėgrąžos (Helianthus annuus)

                              mandarininis citrinmedis (Citrus tangerina); mandarinas (Citrus reticulata), klementinas (C. unshiu);

                              ropės ir dirviniai bastučiai (Brassica rapa var. rapifera ir oleifera spp.)

                              sėjamieji vikiai (Vicia sativa)

                              valgomoji gelteklė (Scorzonera hispanica)

                              graikiniai riešutai (Jugland spp.: J. regia)

                              tikrieji arbūzai (Citrullus vulgaris)

                              dekoratyviniai augalai, žydintys apdorojimo metu.

                        B   DALIS
                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į tiametoksamo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2006 m. liepos 14 d., išvadas, ypač į jos I ir II priedėlius, ir į tiametoksamo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. kovo 15 d., priedo išvadas.
                  Atlikdamos šį bendrą vertinimą, valstybės narės turi skirti ypatingą dėmesį:

                              —

                              galimam požeminio vandens užteršimui, ypač dėl veikliosios medžiagos ir ją sudarančių metabolitų NOA 459602, SYN 501406 ir CGA 322704, kai veiklioji medžiaga naudojama regionuose, kuriuose vyrauja pažeidžiamos dirvožemio ir (arba) klimato sąlygos,

                              —

                              vandens organizmų apsaugai,

                              —

                              smulkiems žolėdžiams gyvūnams kylančiai ilgalaikei rizikai, kai medžiagos naudojamos sėkloms beicuoti.

                        Valstybės narės užtikrina, kad:

                              —

                              sėklos būtų dražuojamos tik profesionaliose sėklų apdorojimo patalpose. šiose patalpose būtų naudojama pažangiausia technologija siekiant užtikrinti, kad apdorojant sėklas, sandėliuojant ir transportuojant susidarytų kuo mažiau dulkių,

                              —

                              būtų naudojama tinkama sėklų įterpimo į dirvą įranga, siekiant užtikrinti aukštą įsiskverbimo į dirvožemį lygį, kuo mažesnį nutekėjimą ir kuo mažesnį dulkių susidarymą,

                              —

                              prireikus registracijos sąlygos apimtų bitėms apsaugoti skirtas rizikos mažinimo priemones,

                              —

                              prireikus būtų pradėtos vykdyti atitinkamos stebėsenos programos siekiant patikrinti realų tiametoksamo poveikį bitėms tose teritorijose, kuriose bitės maitinasi arba kurias naudoja bitininkai.

                        Naudojimo sąlygose prireikus nurodomos rizikos mažinimo priemonės.
                  Pranešėjas pateikia patvirtinamąją informaciją apie:

                              a)

                              riziką kitiems nei bitės apdulkintojams;

                              b)

                              riziką bitėms, kurios maitinasi nektaru arba žiedadulkėmis vėlesniuose pasėliuose;

                              c)

                              galimą sugertį per žydinčių piktžolių šaknis;

                              d)

                              riziką bitėms suvartoti kitų vabzdžių lipčiaus;

                              e)

                              galimą gutacijos poveikį ir ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl tokio poveikio;

                              f)

                              galimą dulkių užnešimo dreifuojant dulkėms poveikį ir ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl tokio poveikio;

                              g)

                              ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl užteršto nektaro ir užterštų žiedadulkių suvartojimo.

                        Pranešėjas Komisijai, valstybėms narėms ir Tarnybai šią informaciją pateikia iki 2014 m. gruodžio 31 d.“

                  3.

                  Įgyvendinimo reglamento (ES) Nr. 540/2011 priedo A dalies 216 eilutėje, kurioje nurodytas imidaklopridas, skiltis „Konkrečios nuostatos“ pakeičiama taip:
                  „A   DALIS
                  Leidžiama naudoti tik kaip insekticidą, skirtą profesionaliam naudojimui.
                  Neleidžiama naudoti sėkloms arba dirvožemiui apdoroti tokiems grūdams, kurie sėjami nuo sausio iki birželio mėn.:
                  miežiams, soroms, avižoms, ryžiams, rugiams, sorgams, kvietrugiams, kviečiams.
                  Neleidžiamas tokių grūdų lapų apdorojimas:
                  miežių, sorų, avižų, ryžių, rugių, sorgų, kvietrugių, kviečių.
                  Neleidžiama naudoti sėkloms ir dirvožemiui apdoroti arba toliau išvardytų kultūrinių augalų lapams apdoroti, išskyrus naudojimą šiltnamiuose ir lapų apdorojimą augalams nužydėjus:

                              mėlynžiedė liucerna (Medicago sativa)

                              migdolai (Prunus amygdalus); P. communis; Amygdalus communis)

                              anyžinė ožiažolė (Pimpinella anisum); žvaigždanyžiai arba tikrieji anyžiai (Illicium verum); paprastasis kmynas (Carum carvi); blakinė kalendra (Coriandrum sativum); kmyninis kuminas (Cuminum cyminum); paprastasis pankolis (Foeniculum vulgare); paprastasis kadagys (Juniperus communis)

                              obuoliai (Malus pumila; M. sylvestris; M. communis; Pyrus malus)

                              abrikosai (Prunus armeniaca)

                              avokadai (Persea americana)

                              bananai (Musa sapientum; M. cavendishii; M. nana)

                              pupelės (Phaseolus spp.)

                              gervuogės (Rubus fruticosus)

                              šilauogės, Europos šilauogės, laukinės mėlynės, aukštosios šilauogės (Vaccinium myrtillus); aukštosios šilauogės (V. corymbosum)

                              stambiasėklės ir smulkiasėklės pupos (Vicia faba var. major; var. equina; var. Minor)

                              grikiai (Fagopyrum esculentum)

                              saldžiavaisiai pupmedžiai, saldžioji ceratonija (Ceratonia siliqua)

                              paprastojo ricinmedžio sėklos (Ricinus communis)

                              trešnės (Prunus avium)

                              kaštainiai (Castanea spp.)

                              avinžirniai (Cicer arietinum)

                              aitriosios paprikos (Capsicum frutescens; C. annuum); kvapusis pimentas (Pimenta officinalis)

                              dobilai (Trifolium spp.)

                              kava (Coffea spp. arabica, robusta, liberica)

                              vilnamedis (Gossypium spp.)

                              kininės pupuolės (Vigna unguiculata)

                              spanguolės (Vaccinium macrocarpon); paprastosios spanguolės (Vaccinum oxycoccus)

                              agurkai (Cucumis sativus)

                              juodieji serbentai (Ribes nigrum); raudonieji ir baltieji serbentai (R. rubrum)

                              datulės (Phoenix dactylifera)

                              šeivamedžio uogos (Sambucus nigra)

                              agrastai (Ribes uva-crispa)

                              greipfrutai (C. paradisi)

                              vynuogės (Vitis vinifera)

                              valgomieji arachiai/žemės riešutai (Arachis hypogea)

                              lazdynas (Corylus avellana)

                              kanapė (Cannabis sativa)

                              gausiažiedis erškėtis (Rosa rugosa)

                              kiviai (Actinidia chinensis)

                              ankštiniai augalai: paprastieji garždeniai (Lotus corniculatus); lespedeza (Lespedeza spp.); skiautėtoji puerarija (Pueraria lobata); agatpupė (Sesbania spp.); sėjamasis esparcetas (Onobrychis sativa); vainikinis kirvenis (Hedysarum coronarium)

                              citrinos ir žaliosios citrinos (Citrus limon); rūgščiavaisis citrinmedis (C. aurantiifolia); italinis citrinmedis (C. limetta)

                              lęšiai (Lens esculenta; Ervum lens)

                              sėjamasis linas (Linum usitatissimum)

                              lubinai (Lupinus spp.)

                              paprastasis kukurūzas (Zea mays)

                              melionų sėklos (Cucumis melo)

                              garstyčių sėklos: baltoji garstyčia (Brassica alba; B. hirta; Sinapis alba); juodasis bastutis (Brassica nigra; Sinapis nigra)

                              valgomoji ybiškė (Abelmoschus esculentus); valgomoji ybiškė (Hibiscus esculentus)

                              valgomosios alyvuogės (Olea europaea)

                              apelsinai: apelsininis citrinmedis (Citrus sinensis); karčiavaisis citrinmedis (C. aurantium)

                              persikai ir nektarinai (Prunus persica; Amygdalus persica; Persica laevis)

                              kriaušės (Pyrus communis

                              sėjamieji žirniai (Pisum sativum); pašarinis žirnis (P. arvense)

                              pipirinė mėta (Mentha spp.: M. piperita)

                              persimonai (Diospyros kaki: D. virginiana)

                              pistacijos (Pistacia vera)

                              slyvos ir dygiosios slyvos, naminės slyvos italinis porūšis, naminės slyvos sirinis porūšis, naminės slyvos aitriavaisis porūšis (Prunus domestica); dygioji slyva (P. spinosa)

                              daržinė aguona (Papaver somniferum)

                              moliūgai, aguročiai ir paprastieji aguročiai (Cucurbita spp.)

                              pilkalapis skaistenis (Chrysanthemum cinerariifolium)

                              svarainiai (Cydonia oblonga; C. vulgaris; C. japonica)

                              rapsai (Brassica napus var. oleifera)

                              avietės (Rubus idaeus)

                              dygminių rupiniai (Carthamus tinctorius)

                              sėjamoji seradėlė (Ornithopus sativus)

                              sezamų sėklos (Sesamum indicum)

                              sojos pupelės (Glycine soja)

                              prieskoniai: lauro lapai (Laurus nobilis); paprastasis krapas (Anethum graveolens); ožragių sėklos (Trigonella foenumgraecum); daržinis krokas (Crocus sativus); vaistinis čiobrelis (Thymus vulgaris); dažinė ciberžolė (Curcuma longa)

                              braškės (Fragaria spp.)

                              saulėgrąžos (Helianthus annuus)

                              mandarininis citrinmedis (Citrus tangerina); mandarinas (Citrus reticulata), klementinas (C. unshiu);

                              ropės ir dirviniai bastučiai (Brassica rapa var. rapifera ir oleifera spp.)

                              sėjamieji vikiai (Vicia sativa)

                              valgomoji gelteklė (Scorzonera hispanica)

                              graikiniai riešutai (Jugland spp.: J. regia)

                              tikrieji arbūzai (Citrullus vulgaris)

                              dekoratyviniai augalai, žydintys apdorojimo metu.

                        B   DALIS
                  Vertindamos paraiškas dėl augalų apsaugos produktų, kurių sudėtyje yra imidakloprido, registracijos, valstybės narės ypatingą dėmesį skiria Reglamento (EB) Nr. 1107/2009 4 straipsnio 3 dalyje nurodytiems kriterijams ir užtikrina, kad visi būtini duomenys ir informacija būtų pateikti prieš registruojant tokius produktus.
                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į imidakloprido peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2008 m. rugsėjo 26 d., išvadas, ypač į jos I ir II priedėlius, ir į imidakloprido peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. kovo 15 d., priedo išvadas.
                  Atlikdamos šį bendrą vertinimą, valstybės narės turi skirti ypatingą dėmesį:

                              —

                              operatorių ir darbuotojų saugai ir užtikrinti, kad naudojimo sąlygose būtų reikalavimas naudoti tinkamas asmens apsaugos priemones,

                              —

                              poveikiui vandens organizmams, netiksliniams nariuotakojams, sliekams ir kitiems dirvožemio makroorganizmams ir privalo užtikrinti, kad registracijos sąlygose prireikus būtų numatytos rizikos mažinimo priemonės.

                        Valstybės narės užtikrina, kad:

                              —

                              sėklos būtų dražuojamos tik profesionaliose sėklų apdorojimo patalpose. šiose patalpose būtų naudojama pažangiausia technologija siekiant užtikrinti, kad apdorojant sėklas, sandėliuojant ir transportuojant susidarytų kuo mažiau dulkių;

                              —

                              būtų naudojama tinkama sėklų įterpimo į dirvą įranga, siekiant užtikrinti aukštą įsiskverbimo į dirvožemį lygį, kuo mažesnį nutekėjimą ir kuo mažesnį dulkių susidarymą;

                              —

                              prireikus registracijos sąlygos apimtų bitėms apsaugoti skirtas rizikos mažinimo priemones;

                              —

                              prireikus būtų pradėtos vykdyti atitinkamos stebėsenos programos siekiant patikrinti realų imidakloprido poveikį bitėms tose teritorijose, kuriose bitės maitinasi arba kurias naudoja bitininkai.

                        Naudojimo sąlygose prireikus nurodomos rizikos mažinimo priemonės.
                  Pranešėjas pateikia patvirtinamąją informaciją apie:

                              a)

                              riziką kitiems nei bitės apdulkintojams;

                              b)

                              riziką bitėms, kurios maitinasi nektaru arba žiedadulkėmis vėlesniuose pasėliuose;

                              c)

                              galimą sugertį per žydinčių piktžolių šaknis;

                              d)

                              riziką bitėms suvartoti kitų vabzdžių lipčiaus;

                              e)

                              galimą gutacijos poveikį ir ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl tokio poveikio;

                              f)

                              galimą dulkių užnešimo dreifuojant dulkėms poveikį ir ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl tokio poveikio;

                              g)

                              ūmią ir ilgalaikę riziką bičių šeimos išgyvenimui ir vystymuisi ir riziką bičių perų vystymuisi dėl užteršto nektaro ir užterštų žiedadulkių suvartojimo.

                        Pranešėjas Komisijai, valstybėms narėms ir Tarnybai šią informaciją pateikia iki 2014 m. gruodžio 31 d.“

      II PRIEDAS

         2 straipsnyje nurodytų sėklų sąrašas

      Augalų apsaugos produktais, kurių sudėtyje yra klotianidino, tiametoksamo ar imidakloprido, apdorotos sėklos, kurias draudžiama naudoti ir pateikti rinkai:

                  miežiai, soros, avižos, ryžiai, rugiai, sorgai, kvietrugiai, kviečiai, jei tokie javai sėjami nuo sausio iki birželio mėn.

                  mėlynžiedė liucerna (Medicago sativa)

                  anyžinė ožiažolė (Pimpinella anisum); žvaigždanyžiai arba tikrieji anyžiai (Illicium verum); paprastasis kmynas (Carum carvi); blakinė kalendra (Coriandrum sativum); kmyninis kuminas (Cuminum cyminum); paprastasis pankolis (Foeniculum vulgare); paprastasis kadagys (Juniperus communis)

                  pupelės (Phaseolus spp.)

                  stambiasėklės ir smulkiasėklės pupos (Vicia faba var. major; var. equina; var. minor)

                  grikiai (Fagopyrum esculentum)

                  paprastojo ricinmedžio sėklos (Ricinus communis)

                  avinžirniai (Cicer arietinum)

                  aitriosios paprikos (Capsicum frutescens; C. annuum); kvapusis pimentas (Pimenta officinalis)

                  dobilai (Trifolium spp.). kava (Coffea spp. arabica, robusta, liberica)

                  vilnamedis (Gossypium spp)

                  kininės pupuolės (Vigna unguiculata)

                  agurkai (Cucumis sativus)

                  valgomieji arachiai, žemės riešutai (Arachis hypogaea)

                  kanapė (Cannabis sativa)

                  ankštiniai augalai: paprastieji garždeniai (Lotus corniculatus); lespedeza (Lespedeza spp.); skiautėtoji puerarija (Pueraria lobata); agatpupė (Sesbania spp.); sėjamasis esparcetas (Onobrychis sativa); vainikinis kirvenis (Hedysarum coronarium)

                  lęšiai (Lens esculenta; Ervum lens)

                  sėjamasis linas (Linum usitatissimum)

                  lubinai (Lupinus spp.)

                  paprastasis kukurūzas (Zea mays)

                  melionų sėklos (Cucumis melo)

                  garstyčių sėklos, baltoji garstyčia (Brassica alba; B. hirta; Sinapis alba); juodasis bastutis (Brassica nigra; Sinapis nigra)

                  valgomoji ybiškė (Abelmoschus esculentus); valgomoji ybiškė (Hibiscus esculentus)

                  sėjamieji žirniai (Pisum sativum); pašarinis žirnis (P. arvense)

                  pipirinė mėta (Mentha spp.: M. piperita)

                  daržinė aguona (Papaver somniferum)

                  moliūgai, aguročiai ir paprastieji aguročiai (Cucurbita spp.)

                  pilkalapis skaistenis (Chrysanthemum cinerariifolium)

                  rapsai (Brassica napus var. oleifera)

                  dygminių rupiniai (Carthamus tinctorius)

                  sezamų sėklos (Sesamum indicum)

                  sojos pupelės (Glycine soja)

                  prieskoniai: lauro lapai (Laurus nobilis); paprastasis krapas (Anethum graveolens); ožragių sėklos (Trigonella foenumgraecum); daržinis krokas (Crocus sativus); vaistinis čiobrelis (Thymus vulgaris); dažinė ciberžolė (Curcuma longa)

                  braškės (Fragaria spp.)

                  saulėgrąžos (Helianthus annuus)

                  ropės ir dirviniai bastučiai (Brassica rapa var. rapifera ir oleifera spp.)

                  sėjamieji vikiai (Vicia sativa)

                  tikrieji arbūzai (Citrullus vulgaris)

                  dekoratyviniai augalai, žydintys apdorojimo metu.


title: 2014 m. vasario 18 d. Komisijos įgyvendinimo reglamentas (ES) Nr. 151/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga S-abscizo rūgštis ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
19.2.2014

               LT

               Europos Sąjungos oficialusis leidinys

               L 48/1

      KOMISIJOS ĮGYVENDINIMO REGLAMENTAS (ES) Nr. 151/2014
   2014 m. vasario 18 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga S-abscizo rūgštis ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos S-abscizo rūgščiai įgyvendintos Komisijos įgyvendinimo sprendimu 2011/253/ES (3);

               (2)

               pagal Direktyvos 91/414/EEB 6 straipsnio 2 dalį 2010 m. gruodžio 9 d. Nyderlandai gavo „Sumitomo Chemical Agro Europe SAS“ paraišką įtraukti veikliąją medžiagą S-abscizo rūgštį į Direktyvos 91/414/EEB I priedą. Įgyvendinimo sprendimu 2011/253/ES patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja 2012 m. gegužės 21 d. pateikė vertinimo ataskaitos projektą;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2013 m. liepos 23 d. Tarnyba pateikė Komisijai veikliosios medžiagos pesticido S-abscizo rūgšties keliamos rizikos vertinimo išvadas (4). Vertinimo ataskaitos projektą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2013 m. gruodžio 13 d. pateikė kaip Komisijos S-abscizo rūgšties peržiūros ataskaitą;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra S-abscizo rūgšties, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl S-abscizo rūgštį tikslinga patvirtinti;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (8)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių nuo medžiagos patvirtinimo laikotarpis, per kurį jos peržiūrėtų augalų apsaugos produktų, kurių sudėtyje yra S-abscizo rūgšties, registraciją. Valstybės narės turėtų atitinkamai iš dalies keisti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (9)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams neatsirastų naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos;

               (10)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (6) priedas turėtų būti atitinkamai iš dalies pakeistas;

               (11)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga S-abscizo rūgštis patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009, valstybės narės iki 2014 m. gruodžio 31 d. prireikus iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos S-abscizo rūgšties, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis šios direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2014 m. birželio 30 d. pakartotinai įvertina kiekvieną registruotą augalų apsaugos produktą, kurio sudėtyje S-abscizo rūgštis yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus, ne vėliau kaip 2015 m. gruodžio 31 d. iš dalies pakeičia arba panaikina produkto, kurio sudėtyje S-abscizo rūgštis yra vienintelė veiklioji medžiaga, registraciją arba

               b)

               iki 2015 m. gruodžio 31 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje S-abscizo rūgštis yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 18 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2011 m. balandžio 26 d. Komisijos įgyvendinimo sprendimas 2011/253/ES, kuriuo iš esmės pripažįstama, kad dėl galimo metobromurono, S-abscizo rūgšties, Bacillus amyloliquefaciens subsp. plantarum D747, Bacillus pumilus QST 2808 ir Streptomyces lydicus WYEC 108 įtraukimo į Tarybos direktyvos 91/414/EEB I priedą nuodugniam patikrinimui pateiktas dokumentų rinkinys yra išsamus (OL L 106, 2011 4 27, p. 13).

      (4)  EFSA Journal 2013; 11(8):3341. Galima rasti internete adresu www.efsa.europa.eu

      (5)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (6)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Bendrinis pavadinimas Identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  S-abscizo rūgštis
                  CAS Nr. 21293–29–8
                  CIPAC Nr.
                  nepriskirtas

                  (2Z,4E)-5-[(1S)-1-hidroksi-2,6,6-trimetil-4-oksocikloheks-2-en-1-il]-3-metilpenta-2,4-dieno rūgštis
                  arba
                  (7E,9Z)-(6S)-6-hidroksi-3-okso-11-apo-ε-karoten-11-o rūgštis

                  960 g/kg

                  2014 m. liepos 1 d.

                  2024 m. birželio 30 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į S-abscizo rūgšties peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gruodžio 13 d., išvadas, ypač į jos I ir II priedėlius.
                  Atlikdamos šį bendrą vertinimą, valstybės narės ypatingą dėmesį skiria vandens organizmų apsaugai.
                  Naudojimo sąlygose prireikus nurodomos rizikos mažinimo priemonės.

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Bendrinis pavadinimas Identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „65

                     S-abscizo rūgštis
                     CAS Nr.
                     21293–29–8
                     CIPAC Nr.
                     nepriskirtas

                     (2Z,4E)-5-[(1S)-1-hidroksi-2,6,6-trimetil-4-oksocikloheks-2-en-1-il]-3-metilpenta-2,4-dieno rūgštis
                     arba
                     (7E,9Z)-(6S)-6-hidroksi-3-okso-11-apo-ε-karoten-11-o rūgštis

                     960 g/kg

                     2014 m. liepos 1 d.

                     2024 m. birželio 30 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į S-abscizo rūgšties peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. gruodžio 13 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria vandens organizmų apsaugai.
                     Naudojimo sąlygose prireikus nurodomos rizikos mažinimo priemonės.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2013 m. lapkričio 20 d. Komisijos įgyvendinimo reglamentas (ES) Nr. 1177/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga spirotetramatas ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
21.11.2013

               LT

               Europos Sąjungos oficialusis leidinys

               L 312/28

      KOMISIJOS ĮGYVENDINIMO REGLAMENTAS (ES) Nr. 1177/2013
   2013 m. lapkričio 20 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga spirotetramatas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos spirotetramatui įgyvendintos Komisijos sprendimu 2007/560/EB (3);

               (2)

               pagal Direktyvos 91/414/EEB 6 straipsnio 2 dalį 2006 m. spalio 9 d. Austrija gavo įmonės „Bayer CropScience AG“ paraišką įtraukti veikliąją medžiagą spirotetramatą į Direktyvos 91/414/EEB I priedą. Sprendimu 2007/560/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių bei gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja vertinimo ataskaitos projektą pateikė 2008 m. gegužės 5 d.;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2013 m. gegužės 27 d. Tarnyba pateikė Komisijai peržiūros išvadas dėl veikliosios medžiagos pesticido spirotetramato keliamos rizikos vertinimo (4). Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. spalio 3 d. pateikė kaip Komisijos spirotetramato peržiūros ataskaitą;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra spirotetramato, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų ir 5 straipsnio 3 dalies reikalavimus, visų pirma dėl naudojimo atvejų, kurie buvo išnagrinėti ir išsamiai aprašyti Komisijos peržiūros ataskaitoje. Todėl spirotetramatą tikslinga patvirtinti;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (8)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių nuo medžiagos patvirtinimo laikotarpis, per kurį jos peržiūrėtų augalų apsaugos produktų, kurių sudėtyje yra spirotetramato, registraciją. Valstybės narės turėtų atitinkamai iš dalies keisti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

               (9)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams neatsirastų naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos;

               (10)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (6) priedas turėtų būti iš dalies atitinkamai pakeistas;

               (11)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga spirotetramatas patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009, valstybės narės iki 2014 m. spalio 31 d. prireikus iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos spirotetramato, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2014 m. balandžio 30 d. iš naujo įvertina kiekvieną registruotą augalų apsaugos produktą, kurio sudėtyje spirotetramatas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus ne vėliau kaip iki 2015 m. spalio 31 d. iš dalies pakeičia arba panaikina produkto, kurio sudėtyje spirotetramatas yra vienintelė veiklioji medžiaga, registraciją arba

               b)

               iki 2015 m. spalio 31 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje spirotetramatas yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. gegužės 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 20 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2007 m. rugpjūčio 2 d. Komisijos sprendimas 2007/560/EB, kuriuo iš esmės pripažįstama, kad išsamiam tyrimui atlikti pateikti dokumentai dėl chlorantraniliprolo, heptamaloksiglukano, spirotetramato ir Helicoverpa armigera nukleopolihedroviruso galimo įtraukimo į Tarybos direktyvos 91/414/EEB I priedą yra išsamūs (OL L 213, 2007 8 15, p. 29).

      (4)  EFSA leidinys, 2013 m.; 11(6):3243. Galima rasti adresu www.efsa.europa.eu.

      (5)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (6)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Spirotetramatas
                  CAS Nr. 203313-25-1
                  CIPAC Nr. 795

                     cis-4-(etoksikarboniloksi)-8-metoksi-3-(2,5-ksilil)-1-azaspiro[4.5]dek-3-en-2-onas

                  ≥ 970 g/kg

                  2014 m. gegužės 1 d.

                  2024 m. balandžio 30 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į spirotetramato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. spalio 3 d., išvadas, ypač į jos I ir II priedėlius.
                  Atlikdamos šį bendrą vertinimą, valstybės narės ypatingą dėmesį turi kreipti į vabzdžiaėdžiams paukščiams keliamą pavojų.
                  Naudojimo sąlygose prireikus nurodomos rizikos mažinimo priemonės.
                  Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su galimu endokrininę sistemą ardančios cheminės medžiagos poveikiu paukščiams ir žuvims, per dvejus metus nuo EBPO endokrininės sistemos pažeidimų tyrimų gairių arba Bendrijos suderintų tyrimų gairių priėmimo.

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „60

                     Spirotetramatas
                     CAS Nr. 203313-25-1
                     CIPAC Nr. 795

                        cis-4-(etoksikarboniloksi)-8-metoksi-3-(2,5-ksilil)-1-azaspiro[4.5]dek-3-en-2-onas

                     ≥ 970 g/kg

                     2014 m. gegužės 1 d.

                     2024 m. balandžio 30 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į spirotetramato peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. spalio 3 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį turi kreipti į vabzdžiaėdžiams paukščiams keliamą pavojų.
                     Naudojimo sąlygose prireikus nurodomos rizikos mažinimo priemonės.
                     Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su galimu endokrininę sistemą ardančios cheminės medžiagos poveikiu paukščiams ir žuvims, per dvejus metus nuo EBPO endokrininės sistemos pažeidimų tyrimų gairių arba Bendrijos suderintų tyrimų gairių priėmimo.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2014 m. gruodžio 16 d. Komisijos įgyvendinimo reglamentas (ES) Nr. 1334/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga gama-cihalotrinas ir iš dalies keičiamas Komisijos įgyvendinimo reglamento (ES) Nr. 540/2011 priedas ir valstybėms narėms suteikiama galimybė pratęsti šios veikliosios medžiagos laikinosios registracijos galiojimą  Tekstas svarbus EEE

text:
17.12.2014

               LT

               Europos Sąjungos oficialusis leidinys

               L 360/1

         KOMISIJOS ĮGYVENDINIMO REGLAMENTAS (ES) Nr. 1334/2014
   2014 m. gruodžio 16 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga gama-cihalotrinas ir iš dalies keičiamas Komisijos įgyvendinimo reglamento (ES) Nr. 540/2011 priedas ir valstybėms narėms suteikiama galimybė pratęsti šios veikliosios medžiagos laikinosios registracijos galiojimą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal tos direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos gama-cihalotrinui įgyvendintos Komisijos sprendimu 2004/686/EB (3);

               (2)

               pagal Direktyvos 91/414/EEB 6 straipsnio 2 dalį 2003 m. lapkričio 4 d. Jungtinė Karalystė gavo bendrovės „Cheminova A/S“ paraišką įtraukti veikliąją medžiagą gama-cihalotriną į Direktyvos 91/414/EEB I priedą. Sprendimu 2004/686/EB patvirtinta, kad dokumentų rinkinys išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta valstybė narė ataskaitos rengėja Jungtinė Karalystė 2008 m. sausio 25 d. pateikė vertinimo ataskaitos projektą. Pagal Komisijos reglamento (ES) Nr. 188/2011 (4) 11 straipsnio 6 dalį pareiškėjo buvo paprašyta pateikti papildomos informacijos. 2012 m. rugsėjo 13 d. Jungtinė Karalystė pateikė papildomų duomenų vertinimą, kuris buvo pridėtas prie vertinimo ataskaitos projekto;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2014 m. vasario 4 d. Tarnyba pateikė Komisijai išvadas dėl veikliosios medžiagos gama-cihalotrino (5) kaip pesticido keliamos rizikos vertinimo. Vertinimo ataskaitos projektą ir Tarnybos išvadas valstybės narės ir Komisija peržiūrėjo Augalų, gyvūnų, maisto ir pašarų nuolatiniame komitete ir 2014 m. spalio 10 d. pateikė kaip Komisijos gama-cihalotrino peržiūros ataskaitą;

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra gama-cihalotrino, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma, dėl naudojimo paskirčių, kurios buvo ištirtos ir išsamiai pateiktos Komisijos peržiūros ataskaitoje. Todėl tikslinga gama-cihalotriną patvirtinti;

               (6)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma, reikėtų paprašyti papildomos patvirtinamosios informacijos;

               (7)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, atsiradusių patvirtinus veikliąją medžiagą;

               (8)

               nepažeidžiant Reglamente (EB) Nr. 1107/2009 nustatytų prievolių, atsiradusių patvirtinus medžiagą, ir atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateikiamos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos patikslintų augalų apsaugos produktų, kurių sudėtyje yra gama-cihalotrino, registraciją. Valstybės narės turėtų atitinkamai iš dalies keisti, pakeisti arba panaikinti registraciją. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys;

               (9)

               patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (6) nuostatomis, rodo, kad gali kilti sunkumų aiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma, pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas tos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (10)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (7) priedas turėtų būti atitinkamai iš dalies pakeistas;

               (11)

               taip pat yra tikslinga leisti valstybėms narėms pratęsti augalų apsaugos produktų, kurių sudėtyje yra gama-cihalotrino, laikinosios registracijos galiojimą, kad jos turėtų pakankamai laiko įvykdyti šiame reglamente nustatytas prievoles, susijusias su laikinąja registracija;

               (12)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   Pagal I priede nustatytas sąlygas patvirtinama tame priede nurodyta veiklioji medžiaga gama-cihalotrinas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009, valstybės narės iki 2015 m. rugsėjo 30 d. prireikus iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos gama-cihalotrino, registraciją.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis tos direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų, valstybės narės pagal Reglamento (EB) Nr. 1107/2009 29 straipsnio 6 dalyje nurodytus vienodus principus, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį, iš naujo įvertina kiekvieną registruotą augalų apsaugos produktą, kurio sudėtyje gama-cihalotrinas yra vienintelė veiklioji medžiaga arba viena iš keleto į Įgyvendinimo reglamento (ES) Nr. 540/2011 priedą ne vėliau kaip iki 2015 m. kovo 31 d. įtrauktų veikliųjų medžiagų. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus ne vėliau kaip 2016 m. rugsėjo 30 d. iš dalies pakeičia arba panaikina produkto, kurio sudėtyje gama-cihalotrinas yra vienintelė veiklioji medžiaga, registraciją arba

               b)

               iki 2016 m. rugsėjo 30 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje gama-cihalotrinas yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Galiojančių laikinųjų registracijų pratęsimas
   Valstybės narės gali pratęsti augalų apsaugos produktų, kurių sudėtyje yra gama-cihalotrino, laikinosios registracijos galiojimą laikotarpiui, kuris baigiasi ne vėliau kaip 2016 m. rugsėjo 30 d.
   5 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. balandžio 1 d.
   Tačiau 4 straipsnis taikomas nuo šio reglamento įsigaliojimo dienos.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 16 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2004 m. rugsėjo 29 d. Komisijos sprendimas 2004/686/EB, kuriuo iš esmės pripažįstama, kad dokumentai, pateikti nuodugniam tyrimui dėl prokvinazido, IKI-220 (flonikamido) ir gama-cihalotrino galimo įtraukimo į Tarybos direktyvos 91/414/EEB I priedą, yra išsamūs (OL L 313, 2004 10 12, p. 21).

      (4)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, 2011 2 26, p. 51).

      (5)  Europos maisto saugos tarnyba, 2014 m. Conclusion on the peer review of the pesticide risk assessment of the active substance gamma-cyhalothrin. EFSA Journal, 2014 m.;12(2):3560, 93 p. doi:10.2903/j.efsa.2014.3560.

      (6)  1992 m. gruodžio 11 d. Komisijos reglamentas (EEB) Nr. 3600/92, nustatantis išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (OL L 366, 1992 12 15, p. 10).

      (7)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Gama-cihalotrinas
                  CAS Nr. 76703–62–3
                  CIPAC Nr. 768

                  (S)-α-ciano-3-fenoksibenzil(1R,3R)-3-[(Z)-2-chloro-3,3,3-trifluoropropenil]-2,2-dimetilciklopropankarboksilatas arba
                  (S)-α-ciano-3-fenoksibenzil(1R)-cis-3-[(Z)-2-chloro-3,3,3-trifluoropropenil]-2,2-dimetilciklopropankarboksilatas

                  ≥ 980 g/kg

                  2015 m. balandžio 1 d.

                  2025 m. kovo 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į gama-cihalotrino peržiūros ataskaitos, kurią Augalų, gyvūnų, maisto ir pašarų nuolatinis komitetas baigė rengti 2014 m. spalio 10 d., išvadas, ypač į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              a)

                              operatorių ir darbuotojų saugai;

                              b)

                              vandens organizmams keliamai rizikai.

                        Naudojimo sąlygose prireikus nurodomos rizikos mažinimo priemonės.
                  Pareiškėjas pateikia patvirtinamąją informaciją, susijusią su:

                              1)

                              analitiniais metodais, skirtais stebėti likučius kūno skysčiuose, audiniuose ir jų poveikį aplinkai;

                              2)

                              metabolitų CPCA, PBA ir PBA(OH) toksiškumo savybėmis;

                              3)

                              laukiniams žinduoliams keliama ilgalaike rizika;

                              4)

                              galimu biokoncentravimusi sausumos ir vandens gyvūnų maisto grandinėse.

                        Šią informaciją pareiškėjas Komisijai, valstybėms narėms ir Tarnybai pateikia iki 2017 m. kovo 31 d.

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „82

                     Gama-cihalotrinas
                     CAS Nr. 76703–62–3
                     CIPAC Nr. 768

                     (S)-α-ciano-3-fenoksibenzil(1R,3R)-3-[(Z)-2-chloro-3,3,3-trifluoropropenil]-2,2-dimetilciklopropankarboksilatas arba
                     (S)-α-ciano-3-fenoksibenzil(1R)-cis-3-[(Z)-2-chloro-3,3,3-trifluoropropenil]-2,2-dimetilciklopropankarboksilatas

                     ≥ 980 g/kg

                     2015 m. balandžio 1 d.

                     2025 m. kovo 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į gama-cihalotrino peržiūros ataskaitos, kurią Augalų, gyvūnų, maisto ir pašarų nuolatinis komitetas baigė rengti 2014 m. spalio 10 d., išvadas, ypač į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 a)

                                 operatorių ir darbuotojų saugai;

                                 b)

                                 vandens organizmams keliamai rizikai.

                           Naudojimo sąlygose prireikus nurodomos rizikos mažinimo priemonės.
                     Pareiškėjas pateikia patvirtinamąją informaciją, susijusią su:

                                 1)

                                 analitiniais metodais, skirtais stebėti likučius kūno skysčiuose, audiniuose ir jų poveikį aplinkai;

                                 2)

                                 metabolitų CPCA, PBA ir PBA(OH) toksiškumo savybėmis;

                                 3)

                                 laukiniams žinduoliams keliama ilgalaike rizika;

                                 4)

                                 galimu biokoncentravimusi sausumos ir vandens gyvūnų maisto grandinėse.

                           Šią informaciją pareiškėjas Komisijai, valstybėms narėms ir Tarnybai pateikia iki 2017 m. kovo 31 d.“

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.